Datum: 11.1.2019

**ZADEVA: *Odgovori na vprašanja v zvezi z javnim naročilom št. SNAGA-116/18***

Spoštovani,

s strani gospodarskega/ih subjekta/ov smo prejeli vprašanja v zvezi z objavljeno razpisno dokumentacijo za javno naročilo št. **SNAGA-116/18 – »Dobava osebne varovalne opreme«**, zato vam v nadaljevanju posredujemo odgovore oz. pojasnila.

*V skladu z ZJN-3 in določili razpisne dokumentacije, so sestavni del razpisne dokumentacije tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov s strani naročnika.*

1. **VPRAŠANJE:**

Imamo vprašanje (prošnjo) pri sklopu 3 in sicer glede barv (vzorci oblačil) v barvni kombinaciji temno zelena/svetlo zelena (delovna oblačila, jakna). Navedeni barvi (odtenka po zahtevah v tehnični dokumentaciji) namreč nista v serijski proizvodnji in bo za potrebe izdelave vzorcev nemogoče dobiti potrebno metražo. Obarvanje tkanin je pogojeno z določeno metražo.

Torej, ali bomo lahko kot ponudnik (če bomo povabljeni) izdelali vzorce v podobnih barvah? Tehnični list za tkanino in vsa potrebna dokazila bomo priložili v ponudbi skladno z zahtevami (odtenek barve ne vpliva na karakteristike tkanine).

V primeru izbora za dobavitelja, pa bomo naročilo obarvanje tkanine v zahtevanih odtenkih in oblačila izdelali skladno z vsemi zahtevami.

Za odgovor in odobritev prošnje, se vam v naprej zahvaljujemo

**ODGOVOR:**

Predmetne vzorce lahko ponudnik izdela v podobnih barvah. Ostalo ostane nespremenjeno oz. ponudnik mora izpolnjevati ostale zahteve naročnika, ter priložiti zahtevane tehnične liste za tkanino in vsa potrebna dokazila. Pri tem naročnik poudarja (kot ponudnik tudi že sam ugotavlja), da bo moral ponudnik v primeru, da bo izbran za dobavitelja, oblačila izdelali skladno z vsemi zahtevami in pogoji naročnika (tudi glede barve seveda). V primeru morebitnih odstopanj bo moral ponudnika na lastne stroške naročniku dostaviti ustrezna oz. zahtevana oblačila.

1. **VPRAŠANJE:**

Pozdravljeni

Pri sklopu 4: tip RCERO za obleko 1. delovna obleka tip RCERO - KD in 2. delovna obleka tip RCERO - vodja, zahtevate za osnovno tkanino pranje na 60 stopinj, za kombinacijo, ki je manjši del, pa pranje na 90 stopinj.

Predlagamo, da zahteve za pranje izenačite z osnovno tkanino ali zmanjšate vsaj na 80 stopinj, ker se ta oblačila ne smejo prati na več kot 60 stopinj, kar je omejeno z zahtevami za osnovno tkanino.

Lep pozdrav

**ODGOVOR:**

Za kombinacijski tkanini pri 1. Delovna obleka tip RCERO – KD in 2. Delovna obleka tip RCERO – vodja je lahko pranje od 60 do 90° C.

1. **VPRAŠANJE:**

Pozdravljeni.

SKLOP 6, 4. NAUŠNIKI

Glede na to, da ni možen ogled vzorca, bi prosil za primerljiv model. Hvala.

LP

**ODGOVOR:**

Ena od možnosti so npr. naušniki Optime II. 3M.

1. **VPRAŠANJE:**

Spoštovani.

SKLOP 6

6. RESPIRATOR ZA PRAH Z VENTILOM 1

7. RESPIRATOR ZA PRAH Z VENTILOM 2

8. RESPIRATOR ZA PRAH Z VENTILOM 3

9. RESPIRATOR ZA PRAH Z VENTILOM 4

Glede na to, da je opis precej vezan na enega proizvajalca, ali je za naročnika sprejemljiv kovinski trak brez oblazinjenja in se zložen prepogiba v eni smeri, in omogoča enakovreden nivo varnosti?

Lep pozdrav

**ODGOVOR:**

6. RESPIRATOR ZA PRAH Z VENTILOM 1 te zahteve nima.

Pri ostalih: 7. RESPIRATOR ZA PRAH Z VENTILOM 2, 8. RESPIRATOR ZA PRAH Z VENTILOM 3, 9. RESPIRATOR ZA PRAH Z VENTILOM 4, opis ostane nespremenjen. Proizvajalcev je več.

1. **VPRAŠANJE:**

Pozdravljeni,

sklop 1, zap št. 1 in 7 - odsevni trak ali paspula; je mišljeno da mora biti na gornji strani ALI na prednji ALI n stranski ALI na zadnji strani obutve ali mora biti na vseh teh mestih? Je lahko trak lepljen ne šivan?

Zap. št. 10 - čevelj naj bi bil podložen z usnjem; je nerazumljivo da je usnje podloženo z usnjem; je lahko v notranjosti podložen z zračnim tekstilom kot je običajno za zaščitno obutev?

Sklop 2: zap. št. 20 - je lahko material 140 g? Je lahko barva siva?

sklop št. 6 - zap. št. 2 - so lahko čepki pakirani po 500 par in se da ceno na par?

Zap. št. 5 - glede na to, da prvič slišimo za take glušnike saj so zahteve zelo nenavadne vas prosimo, če nam zaupate proizvajalca in model ki ga sedaj uporabljate.

**ODGOVOR:**

Odgovori na zastavljena vprašanja so kot sledi:

* Sklop 1, zap. št. 1 in 7 - odsevni trak ali paspula; je mišljeno da mora biti na gornji strani ALI na prednji ALI n stranski ALI na zadnji strani obutve ali mora biti na vseh teh mestih? Na enem od teh mest.

Je lahko trak lepljen ne šivan? Ne.

* Zap. št. 10 - čevelj naj bi bil podložen z usnjem; je nerazumljivo da je usnje podloženo z usnjem; je lahko v notranjosti podložen z zračnim tekstilom kot je običajno za zaščitno obutev? Ne, gre za čevelj za varilce.
* Sklop 2: zap. št. 20 - je lahko material 140 g? Je lahko barva siva? Obakrat ne.
* Sklop št. 6 - zap. št. 2 - so lahko čepki pakirani po 500 par in se da ceno na par? Ne.
* Zap. št. 5 - glede na to, da prvič slišimo za take glušnike saj so zahteve zelo nenavadne vas prosimo, če nam zaupate proizvajalca in model ki ga sedaj uporabljate.

Zahteve so primerne našim delovnim razmeram in potrebnemu varovanju zdravja zaposlenih. Ena od možnosti je npr. naušnik; tip Z2INDE, Protector, tip Leightning L2N, Honeywell.

1. **VPRAŠANJE:**

Pozdravljeni.

SKLOP 6

15. ZAŠČITNA ČELADA; industrijska 2

Naročnik zahteva čelado s šest točkami vpenjanja zibelke v čelado in tremi trakovi. Ali je za naročnika sprejemljivo 4 točkovno vpenjanje, ki v nobenem primeru ne zmanšuje stopnje udobnosti pri nošenju in varnosti uporabnika?

LP

**ODGOVOR:**

Štiri točkovno vpenjanja zibelke v čelado je zahtevana za zap. št. 14. ZAŠČITNA ČELADA; industrijska 1, in ne za 15. ZAŠČITNA ČELADA; industrijska 2.

*Odgovori oz. pojasnila naročnika (ki so sestavni del razpisne dokumentacije) so objavljeni tudi na Portalu javnih naročil. Ponudniki naj pri pripravi in oddaji ponudbe upoštevajo odgovore oz. pojasnila naročnika.*

Lepo pozdravljeni.

JAVNI HOLDING Ljubljana, d.o.o.

Sektor za javna naročila